L'Ajuntament posarà en marxa per primera vegada un pla per a controlar les colònies felines al municipi
09 de març de 2017

La regidoria de Tinença d'Animals posarà en marxa el primer pla per a controlar les colònies de gats al municipi de Llíria. El pla, que inclou accions com l'elaboració d'un cens de gats, o un pla d'estilització i vigilància sanitària, busca reduir la brutícia i augmentar la sensibilitat veïnal sobre la convivència amb estos animals. A més, el nou servici que es projecta contempla l'arreplegada d'animals abandonats o extraviats.

L'edil de l'àrea, Francesc Fombuena, ha afirmat que amb estes actuacions l'Ajuntament de Llíria podrà "conéixer les colònies, vigilar la seua salut i alimentació i evitar la proliferació incontrolada, la qual cosa serà beneficiosa per a la convivència entre veïns i animals".

Entre les millores que s'introdueixen, la concessionària del nou servici d'arreplega d'animals haurà de presentar un programa de 'sacrificio cero', en el que es garantirà la vida dels animals i es prohibirà sacrificar a aquells que estiguen sans o que patisquen alguna malaltia o lesió de què puguen curar-se amb el tractament veterinari adequat.

A més, haurà de promoure una campanya permanent d'adopcions dels animals en què s'incloga una pàgina web, figure personal especialitzat en gestió d'adopcions i compte amb la col•laboració directa d'entitats dedicades a la protecció d'animals"